ՀԻՄՆԱՎՈՐՈՒՄ
[bookmark: _Hlk233017383][bookmark: _Hlk136878141][bookmark: _Hlk136849556]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ 
ՀՈԻՆԻՍԻ 11-Ի N 839-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
[bookmark: _Hlk137028366][bookmark: _Hlk233017634]1. Անհրաժեշտությունը - «Հայաստանի Հանրապետության կառավարության 2026 թվականի հունիսի 11-ի N 839-Լ որոշման մեջ փոփոխություններ և լրացումներ կատարելու մասին Կառավարության որոշման նախագծի (այսուհետ՝ նախագիծ) ընդունումը պայմանավորված է Կառավարության 2026 թվականի հունիսի 11-ի N 839-Լ որոշմամբ հաստատված Հայաստանի Հանրապետության տարածքից թարմ պտղի և սննդամթերքի ու խմիչքի առանձին տեսակների արտահանման աջակցության միջոցառման (այսուհետ՝ Միջոցառում) շրջանակներում արտահանվող ապրանքների համար փոխհատուցումը 2026 թվականի օգոստոս ամսին ևս տրամադրելու, ինչպես նաև այլ ապրանքների վրա տարածելու անհրաժեշտությամբ։
2. Ընթացիկ իրավիճակը և խնդիրները – Միջոցառման շրջանակներում փոխհատուցվող ապրանքների մասով՝
- ՍԱՏՄ-ի կողմից տրամադրված օպերատիվ տեղեկատվության համաձայն 2026 թվականի հունիսի 1-ից մինչև հուլիսի 27-ն արտահանվել է շուրջ 8894 տոննա ծիրան, 2693 տոննա կեռաս, 251 տոննա սալոր, 894 տոննա դեղձ կամ նեկտարին։ Հունիսի 1-ից մինչև հուլիսի 27-ն ընդլայնվել է արտահանման աշխարհագրությունը միրգ է արտահանվել 21 երկիր։
   - ՊԵԿ-ի կողմից տրամադրված օպերատիվ տեղեկատվության համաձայն 2026 թվականի հունիս ամսին արտահանվել է շուրջ 152․0 հազար լիտր շշալցված խաղողի գինի, 169․0  հազար լիտր շշալցված պտղահատապտղային գինի, 83․0 տոննա տոմատի մածուկ, 1321․0 հազար բացարձակ լիտր շշալցված հայկական բրենդի կամ հայկական կոնյակ, 1052․0 հազար լիտր շշալցված բնական հանքային ջուր, 77․0 տոննա չորացրած միրգ կամ բանջարեղեն և 6․3 տոննա թառափ տեսակի ձուկ։
Նկատի ունենալով, որ այլ շուկաներ արտահանելու ուղղությամբ տնտեսավարողների կողմից իրականացվել են ակտիվ բանակցություններ, որոնց արդյունքնում առաջիկայում ակնկալվում են արտահանման ծավալների աճ, իսկ բանակցությունների ընթացքում գնառաջարկները կատարվում են հաշվի առնելով նաև տրամադրվող փոխհատուցման չափերը,  նպատակահարմար է համարվում փոխհատուցում տրամադրել նաև օգոստոս ամսվա համար։
Մյուս կողմից, Միջոցառման շրջանակներում 2026 թվականի հուլիս ամսվա ընթացքում արտահանվող չոր մրգերի կամ բանջարեղենի 1 կգ-ի համար նախատեսվել է տրամադրել 250 դրամ փոխհատուցում։ Չոր միրգ և բանջարեղեն արտադրող տնտեսավարողների կողմից տրամադրված տեղեկատվության համաձայն ԵՄ շուկայում հայկական չոր մրգերի և բանջարեղենի մրցունակությունն ապահովելու նպատակով անհրաժեշտ է ավելացնել տրամադրվող փոխհատուցման չափը, քանի որ թուրքական, ուզբեկական և տաջիկական չոր մրգերը շուրջ 2 դոլար ցածր արժեքով են վաճառվում։ 
Առաջարկվում է սահմանված փոխհատուցման 250 դրամը փոխարինել 500 դրամով։ 
Բացի այդ, արտահանման շուկաներում Միջոցառման շրջանակներում փոխհատուցվող ապրանքների մասով մրցունակություն ապահովելու համար տնտեսավարողների առաջարկությամբ օգոստոս ամսին փոխհատուցում տրամադրվող ապրանքների ցանկը լրացվել է խնձորով, տանձով, խաղողով, թզով, ազնվամորիով, մոշով, հոնով և տոմատի մածուկով, ինչպես նաև վերանայվել են նախորդ ամիսներին առանձին ապրանքների համար նախատեսված փոխհատուցման չափերն՝ ըստ արտահանման ուղղությունների։
Արտահանող տնտեսավարողների կանխատեսումների համաձայն՝ 2026 թվականի օգոստոս ամսվա ընթացքում միջոցառման շրջանակներում արտահանման ծավալները կկազմեն շուրջ 8150 տոննա պտուղ և հատապտուղ, շուրջ 30 տոննա տոմատի մածուկ, շուրջ 1․4 մլն լիտր հանքային ջուր, շուրջ 230 հազար լիտր շշալցված գինի, շուրջ 230 հազար լիտր պտղահատապտղային գինի, 1․2 մլն բացարձակ լիտր շշալցված հայկական բրենդի կամ հայկական կոնյակ, 50 տոննա չորացված միրգ կամ բանջարեղեն, 140 տոննա իշխան և թառափ տեսակի ձուկ։
[bookmark: _Hlk137486072]3. Կարգավորման նպատակը և բնույթը – Նախագծով առաջարկվում է՝
[bookmark: _Hlk233029324]       - Հայաստանի Հանրապետության տարածքից 2026 թվականի օգոստոս ամսվա ընթացքում, իսկ ԱՏԳ ԱԱ  0809 29 000 0 ծածկագրին դասվող կեռասի դեպքում օգոստոսի 15-ը ներառյալ, արտահանված թարմ պտղի և սննդամթերքի ու խմիչքների  առանձին տեսակներ արտահանող տնտեսավարողներին տրամադրել փոխհատուցում հետևյալ չափերով՝ 
1. խնձորի յուրաքանչյուր 1 կիլոգրամի համար 150 ՀՀ դրամ․
1. տանձի յուրաքանչյուր 1 կիլոգրամի համար 150 ՀՀ դրամ․
1. սալորի,  դեղձի կամ նեկտարինի յուրաքանչյուր 1 կիլոգրամի համար 200 ՀՀ դրամ․
1. կեռասի յուրաքանչյուր 1 կիլոգրամի համար 300 ՀՀ դրամ․
1. խաղողի յուրաքանչյուր 1 կիլոգրամի համար 150 ՀՀ դրամ․
1. թզի, ազնվամորու, մոշի, հոնի յուրաքանչյուր 1 կիլոգրամի համար 200 ՀՀ դրամ.
1. Եվրոպական միության անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն, Շվեյցարիա, Ամերիկայի Միացյալ Նահանգներ կամ Կանադա արտահանված տոմատի մածուկի յուրաքանչյուր 1 կիլոգրամի համար 150 ՀՀ դրամ․
1. շշալցված խաղողի գինու յուրաքանչյուր 1 լիտրի համար 350 ՀՀ դրամ․
1. շշալցված պտղահատապտղային գինու յուրաքանչյուր 1 լիտրի համար 200 ՀՀ դրամ․
1. շշալցված հայկական բրենդիի կամ հայկական կոնյակի յուրաքանչյուր 1 բացարձակ լիտրի համար 830 ՀՀ դրամ․
1.  շշալցված բնական հանքային ջրի յուրաքանչյուր 1 լիտրի համար 75 ՀՀ դրամ․
1. Եվրոպական միության անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն, Շվեյցարիա, Ամերիկայի Միացյալ Նահանգներ, Կանադա կամ Պարսից ծոցի համագործակցության խորհրդի անդամ երկրներ արտահանված շշալցված բնական հանքային ջրի յուրաքանչյուր 1 լիտրի համար՝ 150 ՀՀ դրամ․
1. չորացրած մրգի կամ բանջարեղենի յուրաքանչյուր 1 կիլոգրամի համար 500 ՀՀ դրամ․
1. իշխան տեսակի ձկան յուրաքանչյուր 1 կիլոգրամի համար 820 ՀՀ դրամ․
1. թառափ տեսակի ձկան յուրաքանչյուր 1 կիլոգրամի համար 1350 ՀՀ դրամ։
- Միջոցառման շրջանակներում Եվրասիական տնտեսական միության անդամ պետություններ օդային ճանապահով արտահանվող ապրանքների մասով փոխհատուցման տրամադրման փաստաթղթերն ամբողջականացնելու նպատակով պահանջվող փաստաթղթերի ցանկը լրացվել է օդային փոխադրումը հիմնավորող փաստաթղթով (Air Waybill)։
[bookmark: _GoBack]- Միաժամանակ կատարվել են խմբագրական փոփոխություններ։ 
4. Նախագծի մշակման գործընթացում ներգրավված ինստիտուտները և անձինք –Նախագիծը մշակվել է Էկոնոմիկայի նախարարության կողմից՝ արտահանող կազմակերպությունների ներկայացուցիչների մասնակցությամբ կայացած քննարկումների ընթացքում վերջիններիս կողմից ներկայացված առաջարկությունների հիման վրա: Նախագծի մշակմանն այլ  ինստիտուտներ և անձինք չեն մասնակցել: 
5. Ակնկալվող արդյունքը – Նախագծի ընդունման արդյունքում որոշակիորեն կմեղմվեն թարմ պտղի և սննդամթերքի ու խմիչքների  առանձին տեսակների արտահանման հետ կապված խնդիրները, հնարավորություն կտրվի դիվերսիֆիկացնելու արտահանման շուկաները, որը կնպաստի կազմակերպությունների բնականոն գործունեության ապահովմանը։ 
6. Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները – Նախագծի ընդունման դեպքում անհրաժեշտ փոխհատուցման տրամադրման օգոստոս ամսվա չափը գնահատվում է շուրջ 3036 մլն դրամ, որը հաշվարկվել է 2026 թվականի օգոստոս ամսվա ընթացքում արտահանման ենթակա գնահատված ծավալների արտահանման համար տրամադրվող փոխհատուցման չափերով։ 
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների 3-րդ` «արտահանումը խթանող պայմանների ապահովումն ու միջավայրի ձևավորումը» պարբերության, նույն կետի «Արտաքին տնտեսական քաղաքականություն և  արտահանման խթանում» բաժնի 1-ին՝ «Արտադրողականության աճի շնորհիվ արտադրության ծավալների ավելացումը ենթադրում է նաև իրացման, այդ թվում՝ արտահանման ծավալների աճ։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման և զարգացման ուղղությամբ։», «2.4 Գյուղատնտեսություն» բաժնի 1-ին պարբերությաններից (հղում՝ https://www.arlis.am/Annexes/6/2021_N1363hav.pdf, 22-րդ, 27-րդ և 36-րդ էջեր), ինչպես նաև Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի «5.3 ՀՀ տարածքից արտահանման/ներմուծման նպատակով բեռների՝ լաստանավով, օդանավով և այլ տրանսպորտային միջոցներով տեղափոխման ծախսերի փոխհատուցման ծրագրերի մշակում և իրականացում» ակնկալվող արդյունքից (հղում՝  https://www.arlis.am/Annexes/6/2021_N1902hav.1.pdf,  212-րդ էջ)։
8. Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելը - Նախագծի ընդունման կապակցությամբ անհրաժեշտություն է առաջանում համապատասխան փոփոխություններ և լրացումներ կատարելու Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ։ 
